Ubetalt gæld fik i går tre personer til at frihedsberøve en 19-årig fra Pandrup.

Tre personer opsøgte i går en bekendt i Pandrup på grund af ubetalt narkogæld på et beløb på nogle få tusinde kroner. De tre personer tog herefter den 19-årige med i en bil for at hente pengene. Blandt andet blev offerets mor bedt om at skaffe penge. Politiet er endnu ikke sikker på, om der var tale om decideret tvang, da den 19-årige tog med i bilen, og det er derfor endnu ikke sikkert, om de tre personer bliver tiltalt for frihedsberøvelse.